SADA ČITATE Draženu Petroviću u čast u Šibeniku trče natjecatelji iz cijele regije

Draženu Petroviću u čast u Šibeniku trče natjecatelji iz cijele regije U tijeku su dvije cestovne utrk organizirane u čast 52. rodjendana legendarnog košarkaša Dražena Petrovića. Natjecatelji dviju atletskih utrka 'Draženova četvorka' i 'Šibenskih deset' trče na predjelu šibenske rive, dijela Varoši, Starog grada i Plišca, sve do Baldekina i Draženovog spomenika

22.10.2016, 11:25h22.10.2016, 12:19hŠibenikIN

- Imamo ukupno oko 400 natjecatelja u obje utrke. Atmosfera je odlična, ljudi su stigli iz Slovačke, Slovenije i ostatka regije - rekao nam je Damir Maksimović, predsjednik organizacijskog odbora obiju utrka.

Do 13 sati trkači se natječu na potezu od šibenske rive i katedrale sv. Jakova, proći će Vukovarskom ulicom, te Ulicom Stjepana Radića gdje će protrčati pokraj Draženovog spomenika. Kod zgrade suda utrka će skrenuti u Ulicu Matije Gupca, proći Težačkom ulicom, Ulicom Kralja Zvonimira, i dalje nastaviti Ulicom Vladimira Nazora te opet završiti na šibenskoj rivi.